17 నుంచి రెండవ టెస్ట్‌
 
న్యూఢిల్లీ: టీమిండియా,ఇంగ్లండ్‌ మధ్య రెండవ టెస్టు మ్యాచ్‌ ఈనెల 17న విశాఖపట్నంలో జరుగనుంది. కాగా ఇందుకోసం ఇరు జట్లు విశాఖపట్నం చేరుకున్నాయి.గాయం కారణంగా టీమిండియాకు దూరమైన యువ ఆటగాడు కెఎల్‌ రాహుల్‌ మళ్లీ జట్టులోకి రానున్నాడు.విశాఖ పట్నం వేదికగా జరుగనున్న రెండవ టెస్టుకు రాహుల్‌ ఎంపికయ్యాడు. కాగా మంచి ఫామ్‌లో ఉన్న అతడు నవంబర్‌ 17 నుంచి విశాఖలో జరుగనున్న రెండవ టెస్టు ఆడనున్నాడు.రెండవ టెస్టుకు ఆతిథ్యమివ్వబోతున్న స్టేడియంలో పిచ్‌ స్పిన్నర్లకు బాగానే సహకరించే అవకాశం ఉంది.పిచ్‌ మీద పచ్చిక విషయంలో ఈ మేరకు క్యూరేటర్‌ కస్తూరి శ్రీరామ్‌ వివరణ ఇచ్చారు.కాగా స్పిన్నర్లకు పూర్తి సహకారం అందే అవకాశం ఉందని స్పష్టమౌతుంది.మరో రెండు రోజుల్లో ప్రారంభం కానున్న టెస్టు మ్యాచ్‌లో తలపడేందుకు ఇరు జట్లు విశాఖకు చేరుకున్నారు.వారంతా ప్రత్యేక విమానంలో విశాఖకు చేరారు. అక్కడి నుంచి ప్రత్యేక బస్సులో బీచ్‌రోడ్డులో నోవాటెల్‌కు వెళ్లారు.అక్కడ హోటల ప్రతినిధులు క్రికెటర్లకు ఘన స్వాగతం పలికారు. ఇంగ్లండ్‌ జట్టు కెప్టెన్‌ కుక్‌, హమీద్‌, రూట్‌, స్టోక్స్‌, రషీద్‌, అన్సారీ తదితర క్రీడాకారులు వచ్చారు.ఇరు జట్ల క్రీడాకారులు మంగళవారం స్టేడియంలో నెట్‌ ప్రాక్టీస్‌లో బిజి.టీమిండియా కెప్టెన్‌ కోహ్లీ,జడేజా,మురళీ, అమిత్‌మిశ్రా,పుజారా,గంభీర్‌, రహానే,అశ్విన్‌,సాహా తదితర క్రికెటర్లు విశాఖ చేరుకున్నారు. పిచ్‌ మీద పచ్చిక ఉండదు పిచ్‌ మీద పెద్దగా పచ్చిక ఉండదు. పిచ్‌కు నీళ్లు పట్టడం కూడా మానేశాం, కాగా రెండవ రోజు లంచ్‌ విరామం నుంచి బంతి తిరిగే అవకాశం ఉంది. ప్రస్తుతం ఇక్కడ వాతావారణం కూడా వేడిగా ఉంది కాబట్టి పిచ్‌ పొడిగా కనిపిస్తుంది. కాగా మ్యాచ్‌ రోజు పరిస్థితి ఎలా ఉంటుందో చూడాలి అని క్యూరేటర్‌ కస్తూరి శ్రీరామ్‌ పేర్కొన్నాడు.అయితే విశాఖ పిచ్‌ ఏకపక్షంగా మాత్రం ఉండదని ఎసిఎ కార్యదర్శి గోకరాజు గంగరాజు పేర్కొంటున్నాడు. అయితే పిచ్‌ సమతూకంతోనే ఉంటుంది. ఇరు జట్లకూ ఒకేలా సహకరి స్తుంది. మ్యాచ్‌లో ఫలితం వస్తుందని ఆశిస్తున్నాం అని గోకరాజు గంగరాజు వివరించాడు. అయితే కొంత వరకు స్పిన్నర్లకు సహకరించిన రాజ్‌కోట్‌ పిచ్‌పై భారత బ్యాట్స్‌మెన్‌ బాగా ఇబ్బంది పెట్టిన ఇంగ్లండ్‌ స్పిన్నర్లు విశాఖలో పిచ్‌ మరింతగా స్పిన్‌కు సహకరిస్తే ఇంకెంతగా కోహ్లీ సేనకు సవాలు విసురుతారో చూడాలి.పిచ్‌ స్పిన్నర్లకు సహకరిస్తే భారత్‌పై చేయి సాధించడం తరువాత దాని బదులు మనకే ఇబ్బంది ఎదురైతే పరిస్థితి ఏమిటి? కాగా గురువారం ఆరంభమయ్యే రెండవ టెస్టు కోసం భారత్‌, ఇంగ్లండ్‌ జట్టు విశాఖకు చేరుకున్నాయి